Biblija (Tomislav Dretar)/Ibrahim i Abimeleh


Ibrahim i Abimeleh 

20 1  Odatle Ibrahim ode za područje Negeva, on se nastani između Kadeša i Šura  potom dođe boraviti u Geraru.
2 Ibrahim reče o svojoj ženi Sari: » To je moja sestra « i Abimeleh, kralj Gerar, nju otme. 
3 Ali Allah pronađe Abimeleha u snu tokom noći i reče mu:  » Ti ćeš umrijeti  zbog žene koju si oteo, jer ona pripada svojem mužu.« 
4 Abimeleh, koji se njoj još ne bijaše približio uzviknu: »Gospodaru moj! Hoćeš li uništiti jedan narod, čak i ako je pravedan? 
5 Nije li on taj koji mi je rekao: To je moja sestra? Ja sam postupio čistog srca i nedužnih ruku.« 
6 Allah njemu odgovori u snu: »Ja također, ja znam da si ti postupio čistog srca, i to sam opet ja koji te zadržao da ne zgriješiš protiv mene; zbog toga te nisam pustio da ju dirneš. 
7 Vrati sada tom čovjeku njegovu ženu, jer to je jedan Pegamber koji će se zauzeti u tvoju korist da bi ti živio. Ako li ju ne vratiš, znaj da ćeš morati umrijeti, ti i svi tvoji.«
8 Abimeleh se diže rano izjutra, pozva sve svoje sluge i obavijesti ih o svemu  glede te stvari; ljudi se jako uplašiše. 
9 Potom Abimeleh pozva Ibrahima i reče mu: » Što si nam učinio? Što sam ja zgriješio protiv tebe da si nas izložio, mene i moje kraljevstvo, jednom tako strašnom grijehu? Postupio si sa mnom kako se ne postupa.« 
10 Abimeleh preuze: »Što si imao u vidu čineći to? « 
11  Ibrahim odgovori: » Ja sam si bio rekao: nema ni najmanje bojazni od Allaha u ovom mjestu, oni će me ubiti zbog moje žene. 
12 Uostalom ona jest moja sestra, kćer mojeg oca koja nije i kćer moje majke, i ona je postala moja žena. 
13 Otkad me božanstvo naputilo lutati daleko od kuće  mojeg oca, ja sam rekao Sari: Učini mi ljubav govoreći posvuda gdje budemo išli: To je moj brat.« 
14 Abimeleh uze sitne i krupne stoke, sluga i sluškinja; on ih dade Ibrahimu, njemu vrati njegovu ženu Saru 
15 i reče:» Evo pred tobom moje zemlje, stanuj gdje ti se čini dobro.« 
16 Potom reče Sari: »Dao sam tisuću sikala srebra tvojem bratu; to će biti kao jedan veo za oči svih tvojih pratitelja i, pred svima, ti ćeš biti ponovo časna.  «
17 Ibrahim se zauze kod Allaha, i Allah ozdravi Abimeleha, njegovu ženu i njene sluškinje, koje imaše djecu. 
18 U stvari, Allah je bio učinio nerotkinjama sve žene kuće Abimelehove radi Sare, žene Ibrahimove.

Ibrahim i Abimeleh